СТАНЕ ПЕЈОВНИК

А

кадемик проф. др Стане Пејовник рођен је 4. маја 1946. у Церкници, Словенија. На Фа­култету за науку и технологију Универзитета у Љуб­ља­ни дипломирао је 1970, магистрирао је 1975. и док­то­рирао 1978. на Катедри за анорганску хе­мијску тех­но­логију. Редовни је професор Факултета за хемију и хе­миј­ску технологију у Љубљани. Као гостујући про­­фе­­сор, предавао је 1987. на Државном уни­вер­зи­тету у Рејлију, Сјеверна Каролина (САД), а 1992. на Тех­нич­ком универзитет у Грацу (Аустрија).

Био је директор Института за хемију у Љуб­ља­­ни (1982–1999), предсједник Савјета Владе Ре­пуб­лике Сло­веније за науку и технологију (1999–2000), др­жав­ни секретар за ви­соко школ­ство Министарства за школство, науку и спорт Републике Сло­веније (2000–2003), продекан Факултета за хемију и хемијску тех­но­ло­ги­ју (2003–2005), декан истог факултета (2005–2009) и рек­тор Уни­вер­зи­те­та у Љуб­ља­ни (2009−2013).

Добитник је Прешернове награде за студенте (1969) и награде Фонда „Бо­рис Кидрич” (1977. и 1981).

Члан је Међународног института за науку о синтеровању из Београда (до­писни 1982–2006, редовни од 2007. године), амбасадор Републике Сло­ве­ни­је за науку (1994), дописни члан Инжењерске академије Словеније (од 1996), члан Међународне инжењерске академије у Москви (дописни 1999–2008, редовни од 2009), редовни члан Свјетске академије наука и умјетности од 2005. године и члан Европске академије наука и умјетности од 2012. године. Члан је више уређивачких одбора научних и стручних часописа: *Ac­ta Ste­re­o­lo­gica, Image Analysis and Stereology, Acta Chemica Slovenica, Ин­фор­мације MI­­­DEM, Нова производња*. Предсједник је одбора за природне на­уке при на­цио­­налној Унеско комисији. Члан је више научних и струк­ов­них асо­ци­ја­ци­ја из области материјала.

За иностраног члана Академије наука и умјетности Републике Српске
из­а­­­б­ран је 17. марта 2011. године.

Аутор је и коаутор више од 200 научних и стручних радова об­јав­ље­них у међународним часописима и зборницима, те више од 150 техничких ра­до­ва и шест књига – зборника, више уџбеника, као и шест патената.

Био је ментор за 10 магистарских и 16 докторских дисертација.

Значајна је његова дјелатност у области научноистраживачког рада, гдје је као координатор и истраживач учествовао у преко 20 међународних про­је­ка­та из области материјала, од којих су најзначајнији америчко-словеначки про­је­кат „Високотемпературни материјали”, потом словеначко-њемачки про­­јекат „Импедантна спектроскопија материјала”, те НАТО пројекат „На­у­ка за мир”.

### Изабрани радови: *Statistical Analysis of the Validity of Sintering Equations* (коаутор), Powder Metallurgy International, vol. 11 (1979) 22; *Elementary Mecha­nisms of Liqu­id-Phase Sintering – 1. Rearrangement* (коаутор), Zeitschrift für Metallkunde, vol. 70 (1979) 707; *Im­pe­dance Spectroscopy of Passive Layer on Lithium* (коаутор), Journal of TheElectrochemical Society, vol. 140 (1993) 308; *Inter­fa­ces in Solid Ionic Conductors – Eq­uili­brium and Small-Signal Picture* (ко­аутор), Solid Sta­te Ionics, vol. 75 (1995) 51; *A Powerful Electrical Нetwork Mo­del for the Impedance of Mixed Con­du­ct­ors* (коаутор), Electrochimica Acta, vol. 44 (1999) 4139; *El­ectro­chemical binding and wiring in battery materials* (коаутор), Journal of Power Sources, vol. 184, no. 2 (2008) 593−597.